Diari Oficial de la Generalitat Valenciana


Sumari del DOGV 845, del 14-06-1988 (1988/811393)

ORDRE de 8 de març de 1988, de la Conselleria de Cultura, Educació i Ciència, per la qual es convoquen ajudes destinades al manteniment d'Escoles Infantils-Guardaries patrocinades per Institucions sense finalitat lucrativa.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/08/(2)/dof/vci/html**

### Dades del document

Número de DOGV
:   845

Data del DOGV
:   14-06-1988

Secció del DOGV
:   DISPOSICIONS GENERALS

Número del document
:   1988/811393


Data del document
:   08-03-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 8 de març de 1988, de la Conselleria de Cultura, Educació i Ciència, per la qual es convoquen ajudes destinades al manteniment d'escoles infantils-guarderies patrocinades per institucions sense finalitat lucrativa.  
La Conselleria de Cultura, Educació i Ciència, continuant el programa de transformació de les institucions de guarda i cura dels xiquets menors de quatre anys en Institucions educatives, té el propòsit de subvencionar aquelles entitats sense finalitat lucrativa que col·laboren en l'assoliment d'aquest objectiu, i contribuir-hi a sufragar les despeses derivades de la prestació d'aquests serveis educatius.  
L?Ordre de 21 de desembre de 1987 de la Conselleria de Cultura, Educació i Ciència, per la qual s'aprova el Pla d?Actuacions Coordinades en les Diputacions Provincials de la Comunitat Valenciana en matèria d'Educació preveu en l'apartat 3 de l'annex V la creació d'una Comissió Mixta Conselleria-Diputacions per al seguiment del procés i l?elaboració del barem de concessió d'ajudes.  
Atés que la Comissió ha elevat una proposta per a establir les bases de concessió de subvencions per tal de donar suport al finançament de les Escoles Infantils-Guarderies promogudes per Institucions sense finalitat lucrativa, i segons que disposa l'article 28 de la Llei 1/1988, de 29 de febrer, de Pressuposts de la Generalitat Valenciana per a 1988.  
ORDENE:  
Article primer  
Es convoca Concurs Públic per a la concessió d'ajudes a Institucions sense finalitat lucrativa que patrocinen Escoles Infantils-Guarderies, les quals atenen xiquets en edats compreses entre 0 i 4 anys.  
I s'aproven les bases per les quals es regeix aquesta convocatòria, incloses com a Annex en aquesta Ordre.  
Article segon  
Les ajudes a què fa referència l'article anterior contribuiran al finançament parcial de la despesa derivada del funcionament i del manteniment de les Escoles Infantils-Guarderies.  
Article tercer  
Les ajudes que regula aquesta Ordre estaran condicionades al crèdit pressupostari disponible en la línia de subvenció codi núm. 408/000/88, del Programa 67.37.384.10 d'Ensenyaments Bàsics, del present exercici econòmic, i als requisits següents:  
a) Estar al corrent del pagament a la Seguretat Social de tota la plantilla del Centre.  
b) Estar en possessió de la corresponent Llicència Fiscal.  
DISPOSICIO FINAL  
Aquesta Ordre entrarà en vigor el mateix dia que es publique en el Diari Oficial de la Generalitat Valenciana.  
València, 8 de març de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
BASES DE LA CONVOCATORIA  
Primera. Concepte de la Subvenció i els requisits  
1. L?ajuda s'atorgarà en concepte de subvenció per a contribuir al manteniment de les Escoles Infantils-Guarderies que acolliran xiquets menors de 4 anys.  
2. La capacitat del Centre haurà de ser superior a cinquanta places, llevat que s'acredite que el cens infantil de la localitat o el barri on estiga ubicat el centre quede totalment atés amb un nombre menor de places, cosa que s'acreditarà mitjançant la corresponent certificació de l'Ajuntament respectiu.  
Segona. Sol·licitants  
1. Podran sol·licitar aquestes ajudes les Institucions sense finalitat lucrativa que gestionen Escoles Infantils-Guarderies en l?àmbit de la Comunitat Autònoma Valenciana.  
2. No podran optar per l?obtenció de la subvenció a què fa referència aquesta convocatòria:  
a) Les Institucions que s'inscriuen en el Registre de Guarderies Infantils Laborals.  
b) Les Empreses privades o les Fundacions Laborals constituïdes per aquestes, quan es dedicaran a l'atenció exclusiva de filis d'empleats o hi ocuparan fins el 75% de la capacitat, així com aquelles Escoles Infantils-Guarderies promogudes i finançades per Entitats d'Estalvi.  
c) Els Centres escolars autoritzats per l'Administració Educativa per a impartir el nivell d'Educació Pre-escolar.  
Tercera. Formalització  
Les sol·licituds, d'acord amb el model que es facilitarà en el Servei Territorial de Cultura i Educació corresponent, es dirigiran a la Conselleria de Cultura, Educació i Ciència, Direcció General de Centres i Promoció Educativa.  
La presentació per exemplar duplicat es farà en el Servei Territorial de Cultura i Educació corresponent o a través de qualssevol de les formes que estableix l'article 66 de la Llei de Procediment Administratiu, en el termini de 30 dies a partir de la publicació d'aquesta Ordre en el Diari Oficial de la Generalitat Valenciana.  
Quarta. Documentació  
Amb la sol·licitud s'haurà de presentar la documentació següent:  
1. Fotocòpia de la Llicència Fiscal de la Institució que sol·licita l'ajuda.  
2. Justificant d'estar al corrent del pagament a la Seguretat Social de tota la plantilla del Centre.  
3. Llicència Municipal d'obertura o, si no n'hi ha, certificació municipal que hi funciona com a Escola Infantil-Guarderia.  
4. Document en el qual conste el compromís de l?òrgan de Direcció de coordinar-se amb la Direcció General de Centres i Promoció Educativa en la planificació general que aquesta elabore, així com sotmetre's al control públic mitjançant la presentació del pla de treball per al nou curs, la memória de l'actual i la justificació econòmica de l'ajuda que es concedesca, si s'escau.  
5. Entitat bancària i sucursal, codi d'ambdues i número de c/c de la Institució corresponent al NIF, en què hauran de transferir-se els fons.  
6. Memòria en què conste:  
a) Fins i objectius del Centre.  
b) Programació general i per edats.  
c) Organització general del centre: distribució de l'alumnat, professorat i altre personal.  
d) Programació d'activitats.  
e) Serveis que presta l?Escola Infantil-Guarderia.  
f) Relació i participació familiar.  
g) Plànol d'instal·lacions, indicant-ne els àmbits i les superfícies (es pot fer a mà alçada).  
7. Relació de la plantilla del personal del Centre, segons l?imprès que es facilitarà, adjuntant-hi la fotocòpia compulsada de la titulació dels responsables de l'aula.  
8. Relació nominal d'alumnes.  
9. Situació econòmica.  
Cinquena. Resolució d'expedient  
1. Es constitueix una Comissió Interterritorial que la integraran:  
- El Cap del Servei de Promoció Educativa que actuarà com a President.  
- Un representant de la Direcció General d'Ordenació i Innovació Educativa.  
- Els Inspectors responsables d'Escoles Infantils-Guarderies de cada un dels Serveis Territorials de Cultura i Educació.  
- Un representant per cada una de les Diputacions Provincials.  
- Un Director d'Escola Infantil-Guarderia de cada un dels Serveis Territorials de Cultura i Educació proposats pels Directors Territorials.  
- Un funcionari de la Direcció General de Centres i Promoció Educativa que actuarà de Secretari de la Comissió.  
2. La Comissió Interterritorial, una vegada rebuda la documentació dels Serveis Territorials i examinats els expedients, efectuarà la proposta d'adjudicació o la denegació de les quantitats, tenint en compte els criteris que s'especifiquen en el punt següent, a la vista de la qual cosa, i amb la consulta prèvia amb la Comissió Mixta, prevista amb aquesta finalitat en l?Ordre de 21 de desembre de 1987, la Direcció General de Centres i Promoció Educativa resoldrà.  
3. Per a realitzar la proposta d'adjudicació de subvencions, la Comissió Interterritorial tindrà en compte els criteris següents:  
a) La Memòria presentada.  
b) Les característiques i l'adequació de les instal·lacions.  
c) L?agrupament de l'alumnat i la ràtio professor/alumne.  
d) La titulació del personal d'atenció directa a xiquets.  
e) El nombre total d'alumnes matriculats i el nombre de grups d'alumnes.  
f) La situació econòmica familiar i les característiques sòcio-culturals de la zona.  
g) L?existència en el Centre de programes d'integració d'alumnes d'Educació Especial.  
4. En els quinze dies següents a la finalització del termini de sol·licitud, cada Servei Territorial trametrà els expedients informats per la Inspecció Educativa, a la Direcció General de Centres i Promoció Educativa de la Conselleria de Cultura, Educació i Ciència.  
Sisena. Justificació de les Subvencions  
Per a la percepció de la subvenció, el beneficiari haurà de justificar-ne la inversió davant la Direcció General de Centres i Promoció Educativa per una quantitat igual o superior a l'ajuda concedida, i mitjançant el procediment que figurarà en les Instruccions que s'adjuntaran a la comunicació de la concessió de l'Ajuda.  
Setena  
L?incompliment de qualssevol de les condicions establertes en la concessió de la subvenció així com la formulació incorrecta de dades sol·licitades, podrà ser causa de revocació o disminució de l?esmentada subvenció.


Còpia Permalink ELI